**КОМИСИЈА ЗА ДОДЕЛУ СРЕДСТАВА У ОБЛАСТИ СПОРТА**

28.12.2021. године

У Кладову

На седници КОМИСИЈЕ ЗА ДОДЕЛУ СРЕДСТАВА У ОБЛАСТИ СПОРТА усвојена је следећа

**О Д Л У К А**

О условима неопходним за стицање права учешћа на конкурсу за расподелу средстава из буџета општине Кладово за 2022. годину у финансирању или суфинансирању потреба и интереса грађана у области спорта, као и о потребној документацији да би пријава била комплетна и потпуна.

***II) Право подношења пријава на јавни позив имају следећи субјекти у области спорта који су на дан расписивања јавног позива најмање годину дана уписани у АПР и при томе су у претходном периоду обављали послове из делатности за коју су регистровани (утакмице, такмичења, тренинзи) :***

1) спортска удружења,
2) спортска друштва,
3) стручна и друга удружења у области спотра,
4) установе и привредна друштва у области спорта,
5) спортске задужбине и фондације и
6) спортски клубови.

***III) Пријава се обавезно попуњава на прописаном обрасцу О1.са следећим Прилозима***

1) извод из регистра у којем је подносилац пријаве регистрован;
2) доказе о испуњености услова из члана 11.став 4. Одлуке o финансирању или суфинансирању потреба и интереса грађана у области спорта из буџета Oпштине Кладово (,,Службени лист општине Кладово “, број 129/07);
3)преглед основних података о подносиоцу пријаве (историјат,опис делатности,досадашњи пројекти и сл.),сачињен од стране подносиоца пријаве;
4) апликациони формулар за детаљан опис програма којим се задовољавају потребе и интереси грађана у области спорта за чије се финансирање или суфинансирање подноси пријава.
5) попуњен захтев за рангирање спортских организација, приликом доделе средстава, које остварују општи интерес у области спорта у Општини Кладово (образац П1).

Саставни део пријаве је изјава одговорног лица подносиоца пријаве, дата под кривичном и материјалном одговорношћу:

1) да су сви подаци наведени у пријави истинити и тачни;
2) да ће додељена средства бити наменски утрошена;
3) да ће у законском року бити достављен извештај о реализацији програма на прописаном обрасцу са финансијском документацијом и другим доказима о наменском коришћењу средстава;
4) да ће вратити средства уколико наступи ненаменско трошење средстава;
5) да ће током реализације програма у публикацијама и другим медијима бити назначено да је реализацију подржала Општина Кладово.

 **ПРЕДСЕДНИК КОМИСИЈЕ**

 **Милан Ћеха**